

***До***

***Общински съвет***

***Карлово***

***Д О К Л А Д Н А З А П И С К А***

***oт г-н ДОНЬО ТОДОРОВ – ПРЕДСЕДАТЕЛ НА ОБЩИНСКИ  
СЪВЕТ КАРЛОВО***

***Относно:*** ***Приемане на Правилник за изменение на правилника за финансово подпомагане на семейства и двойки с репродуктивни проблеми на територията на Община Карлово.***

***УВАЖАЕМИ КОЛЕГИ ОБЩИНСКИ СЪВЕТНИЦИ*,**

*С Решение № 798 взето с Протокол № 21 от 28.02.2013 г., Общински съвет Карлово приема Правилник за финансово подпомагане на семейства и двойки с репродуктивни проблеми на територията на Община Карлово.*

*Правилника определя реда и условията за изследвания и процедури свързани с лечение на безплодие на семейства и лица, живеещи на семейни начала с репродуктивни проблеми.*

*Кандидатстващите трябва да са с постоянен адрес на територията на общината. На основание чл. 45 от Закона за публичните финанси, необходимите средства се приемат всяка календарна година с бюджета на Община Карлово. Заявленията за подпомагане за изследвания и процедури се разглеждат и одобряват от постоянната комисия в Общински съвет Карлово, в ресора на която е здравеопазванe. В чл. 3, ал. 5 от Правилника за финансово подпомагане на семейства и двойки с репродуктивни проблеми на територията на Община Карлово е регламентирано, че отпусканите средства са в размер до 1 000 лв. на заявител.*

*С оглед на натрупаните инфлационни процеси от 2013 г., до сега и увеличените /почти двойно/ разходи за ин-витро процедури е необходимо, средствата по чл. 3, ал. 5 да бъдат актуализирани на 2 000 лв.*

*Необходимите средства за увеличаване на подпомагането са предвидени в бюджета на Община Карлово в §4214 - обезщетения и помощи****.***

*С оглед на гореизложеното, предлагам на Общински съвет Карлово да вземе следното*

***Р Е Ш Е Н И Е:***

*На основание чл. 21, ал. 2 от Закона за местното самоуправление и местната администрация /ЗМСМА/*

*§1 изменя чл. 3, ал. 5:*

*Средствата, отпуснати на семейства и двойки, живеещи на семейни начала за финансово подпомагане, са в размер до 2 000 лв. /две хиляди лева/ на заявител.*

***Приложения:***

*- Правилник за изменение на правилника за финансово подпомагане на семейства и двойки с репродуктивни проблеми на територията на Община Карлово.*

***С уважение,***

***Председател на   
Общински съвет Карлово  
 Доньо Тодоров***